**МИНИСТЕРСТВО НА ЗЕМЕДЕЛИЕТО**

Проект

**Наредба за изменение на Наредба № 4 от 2018 г. за условията и реда за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители** (обн., ДВ, бр. 48 от 2018 г., изм., бр. 74 от 2019 г., бр. 64 и 108 от 2020 г., бр. 34 и бр. 83 от 2021 г. и бр. 35 от 2022 г.)

**§ 1**. В чл. 11, ал. 2, т. 3 се изменя така:

„3. е повдигнато с обвинителен акт обвинение за извършено престъпление, касаещо искането за плащане – за периода до постановяване на влязъл в сила акт на компетентния орган;“.

**§ 2**. В чл. 18, ал. 4, т. 3 се изменя така:

„3. е повдигнато с обвинителен акт обвинение за извършено престъпление, касаещо искането за плащане – за периода до постановяване на влязъл в сила акт на компетентния орган;“.

**§ 3**. В Приложение № 2 към чл. 7, ал. 1, т. 7 от „Документи за авансово плащане“ се изменя така:

„7. Удостоверение от обслужващата банка за IBAN номера на банковата сметка 7443 на общината (или общински разпоредител с бюджет) - бенефициент по проекта, предвидена за получаване и разходване на средства от европейските земеделски фондове, администрирани от Разплащателната агенция към Държавен фонд „Земеделие”. В случай че тези средства и плащания на общината (общинския разпоредител с бюджет) са включени в системата на единна сметка и СЕБРА, се издава удостоверение за IBAN номера на съответната транзитна сметка, предвидена за тези средства и за десетразрядния код в СЕБРА на бенефициента, чрез който ще се извършват плащанията за сметка на тези средства.“.

**Заключителна разпоредба**

**§ 4.** Наредбата влиза в сила от деня на обнародването ѝ в „Държавен вестник“.

**ЯВОР ГЕЧЕВ**

*Министър на земеделието*